Aquest cap de setmana tornen a ressonar les arpes - sentmenat.com\nInici Cultura Aquest cap de setmana tornen a ressonar les arpes\nAquest cap de setmana tornen a ressonar les arpes. V Festival Internacional d’Arpa Sentmenat.\nAvui comença la cinquena edició de l’esdeveniment més internacional de Sentmenat, el Festival Internacional d’Arpa Sentmenat. Des d’avui i fins diumenge, 8 concerts ompliran Cal Milionari\nAvui comença la cinquena edició de l’esdeveniment més internacional de Sentmenat, el Festival Internacional d’Arpa Sentmenat. Des d’avui i fins diumenge, 8 concerts ompliran Cal Milionari del melòdic so d’aquest instrument de corda, amb actuacions tan destacades com el duo russoalemany Aelia, els catalans Terrassa Harps and Company, el duet format per Arianna Savall i Petter Udland Johansen i la japonesa Karin Nakagawa, entre molts altres.\nEl Festival Internacional d’Arpa es consolida definitivament com un dels esdeveniments més importants del poble amb la celebració, aquest cap de setmana, de la seva cinquena edició.\nVuit actuacions d’artistes vinguts d’arreu del món i una exposició convertiran Sentmenat en la capital mundial de l’arpa durant aquests propers dies.\nEl Festival engegarà avui divendres amb l’acte inaugural (20.00 h) i la primera actuació amb el Duo Aeolia (20.30 h), amb cançons i àries per a soprano i arpa a càrrec de l’arpista russa Ekaterina Afanasieva i la soprano alemanya Catherine Swanson. La jornada inaugural es clourà amb l’actuació de H2B The dancing harp (23.00 h), un duet catalano-francès que combina la dansa amb la música de l’arpa.\nDemà dissabte, els catalans Terrassa Harps and Company seran els protagonistes de l’actuació matinal (12.00 h), amb el seu concert Divertimento.\nLes actuacions nocturnes començaran (20.00 h) amb el concert d’Hirundo Maris (Arianna Savall i Petter Udland Johansen), un viatge musical a través de la geografia i del temps alternant la música tradicional amb composicions pròpies. La nit es clourà amb Kong-Joto meets Hang (23.00 h), en el que Karin Nakagawa ens mostrarà el koto, un instrument tradicional japonès de corda polsada, acompanyada pel Hang del percussionista Emanuel Valentin.\nEl tercer i darrer dia del festival, diumenge, començarà amb L’Arpa d’aigua, un taller-audició infantil a càrrec de Berta Puigdemasa (12.00 h).\nAl vespre arribarà el torn del recital d’arpa de la suïssa Elisa Netzer (20.00 h) i del concert de música Joropa de l’americà Edmar Castañeda, acompanyat de la colombiana Andrea Tierra (23.00 h), que clourà aquesta cinquena edició del Festival.\nL’entrada a tots els espectacles és gratuïta i tindran lloc a Cal Milionari.\nJul 4, 2014 Redacció\nEl Renadiu ja té casal!Condemna a la cultura local\n04/07/2014\tCulturaArianna Savall, arpa, arpes, Berta Puigdemasa, Catherine Swanson, festival, internacional, música, savall19


x: No passa res!\n—Al principi, em vaig dedicar a la poesia.\n—I per què vas abandonar l’ofici de poeta?\n—És una història llarga de contar. Jo era un entusiasta del joc de l’escriptura automàtica, dels cal·ligrames... Ja saps: els artistes i els escriptors solem guiar-nos pel principi d’acumulació; anem integrant a la nostra obra les troballes dels creadors que ens han precedit. És freqüent que molts poetes actuals introduïsquen als seus poemes elements procedents del dadaisme, del surrealisme. En el seu moment, aquests moviments van ser trencadors: subvertien l’orde burgés establert.\n—Sí, ja sé. Van influir molt en la segona avantguarda. Però les seues propostes anaven dirigides a un públic massa “selecte”, un públic de col·leguetes, lletraferits, intel·lectuals, bohemis... En resum: els dadaistes i els surrealistes es dirigien a un grup reduït de simis i lloros visionaris i entesos.\n—Precisament! Ací volia arribar! Els meus poemes només eren escoltats per quatre micos amics meus. I clar, allò que jo desitjava veritablement era arribar al poble pla. Tumbili, un amic bonobo que es dedicava a la crítica literària, em donà un consell: «Si vols connectar amb tots els macacos (amb els micos caputxins, les mones de Gibraltar, les mones aranya...), deixa’t de bajanades i vés a la font, a la lírica popular, com han fet els nostres grans poetes nacionals. Ausiàs Tag i Vicent Andreu Ximpanzé, posem per cas, sabien combinar perfectament els registres més elevats i les expressions més col·loquials, els conceptes abstractes i la realitat quotidiana. Aprèn d’ells.»\n—I vas seguir el seu consell?\n—No! Vaig assajar una estratègia diferent. Els meus poemaris es venien amb la corresponent addenda.\n—Sí, amb una mena de llibret d’instruccions. Així, els lectors tenien les claus per a poder desxifrar el sentit dels meus versos.\n—La mare cotorra que va covar els ous! I això et va donar resultat? Augmentà el nombre de lectors de la teua obra?\n—No! Em vaig quedar sense editor. Al bugiot no li venia a compte publicar els meus llibres. Argüia que les edicions eren massa cares i tenien poca eixida. Però no passa res! En realitat, el principal destinatari dels meus versos no és el públic lector. Jo sempre he escrit per a mi mateix.\n—Ja! Llavors, ara només escriuràs dietaris, no?\n—T’estàs burlant de mi, cotorra dels collons? Ara sóc músic i toque en una banda.\nLlufa expulsada per Aquil·les Sisternes a les 0:53\nVosté fa cavil•lar, i tant. Sembla un mico moralista de l'escola anglesa, d'aquells que anaven sempre tan polits i llustrosos de tanta Il•lustració vessada...\n3 de febrer de 2011 a les 15:22


Detenen dos homes per l'homicidi d'una dona britànica a Alacant el 2019 - À Punt\nMoment de la reconstrucció del crim / Guàrdia Civil\n13 de juliol 2020 - 11:09\nLa Guàrdia Civil ha detingut dos homes com a presumptes autors de l'homicidi d'una dona britànica de 70 anys ocorregut al novembre passat en un habitatge de la Granja de Rocamora (Baix Segura), on residia sola la víctima, segons ha informat l'institut armat.\nEls dos arrestats acudiren al domicili de la dona per a robar-li. Un d'ells, amic íntim de la víctima, sabia que ella li obriria la porta sense posar-li cap impediment. "Sabent que a casa guardava diners en efectiu, van anar directes a sostraure-li la quantitat de 600 euros", relata la Guàrdia Civil. En la fugida, i per a apartar-la del seu camí, un dels presumptes lladres va propinar a la dona un colp mortal en el pit, que va acabar amb la seua vida, segons el cos armat.\nEl grup d'homicidis de la Unitat Orgànica de Policia Judicial de la Guàrdia Civil d'Alacant ha aclarit aquest crim després que fora descobert el cos sense vida de la dona el passat 18 de novembre en el seu habitatge. Va ser una amiga de la víctima qui va avisar l'institut armat després de trobar el cadàver estés en terra i amb aparents signes de violència. En l'escena del crim no hi havia res, ni tan sols un xicotet indici que poguera ajudar els agents a aclarir el delicte.\nDesprés de mesos d'anàlisis de les escasses proves trobades en l'entorn, va haver-hi una línia d'investigació que va cobrar força: havia de ser un conegut de la víctima. Els dos homes arrestats, que estan acusats dels presumptes delictes d'homicidi i robatori amb violència, van confessar haver participat en la mort de la dona davant els agents de la Guàrdia Civil i posteriorment davant el jutge, que ha ordenat l'ingrés en presó.


Acaba a Palau la cimera definitiva per la candidatura sobiranista a les eleccions del 27-S\nMas i Junqueras plantegen a ANC, Òmnium i AMI el principi d'acord a què van arribar ahir per la llista unitària\nPere Almeda, Magda Casamitjana i Eduardo Reyes aquesta tarda arribant a Palau / PERE VIRGILI\nBarcelonaAcaba la cita definitiva al Palau de la Generalitat per definir amb quin format es presentarà el sobiranisme a les eleccions plebiscitàries del 27-S. Ha durat poc més d'una hora. Jordi Sànchez, president de l'Assemblea Nacional Catalana (ANC); Muriel Casals, presidenta d'Òmnium Cultural, i Josep Maria Vila d'Abadal, president de l'Associació de Municipis per la Independència (AMI), ja són a la plaça de Sant Jaume per rebre de la mà d'Artur Mas i Oriol Junqueras el preacord a què van arribar ahir CDC i ERC per concórrer plegats al 27-S amb una llista que integrarà membres de la societat civil. A la trobada també hi ha representants de MES (Magda Casamitjana i Pere Almeda) i de Democràcia Catalana (Toni Castellà, Mercè Jou, Elena Ribera i Gerard Ardanuy, tots ells exmembres del comitè de govern d'Unió).\nEl president de Súmate, Eduardo Reyes, s'ha presentat a Palau tot i que la seva entitat no ha estat convidada a la taula de negociació. "Creiem que som un bon instrument", ha indicat en declaracions als mitjans. Reyes també ha assenyalat que la llista que enllesteixen CDC, ERC i les entitats ha d'estar encapçalada per algú de la societat civil que generi "confiança". Sànchez ha estat escuet i s'ha limitat a donar per fet l'acord.\nEl pacte, segons ha pogut saber l'ARA, es presentarà demà al matí en cas que acabi fructificant, i inclou un repartiment 60%-40% entre CDC i ERC per conformar la llista, que estaria encapçalada per un independent de prestigi. La presidència de la Generalitat, però, recauria en Mas en cas que la candidatura civil amb polítics aconseguís la victòria i disposés de majoria parlamentària.\nLa trobada d'aquest dimarts arriba després d'una jornada, ahir dilluns, de maratonianes reunions al Palau de la Generalitat. No va ser fins gairebé les onze de la nit que el coordinador general de CDC, Josep Rull, va anunciar un "principi d'acord", confirmat pocs minuts més tard per Oriol Junqueras.\ncimera CDC ERC entitats 27-S eleccions plebiscitàries


LOPD: Llei de Protecció de Dades de Caràcter Personal\nD'acord amb l'article 10 de la Llei 34/2002, de 11 de juliol, de Serveis de la Societat de la Informació i Comerç Electrònic, informem que aquesta pàgina web i els dominis j3b3.com, theriteil.com, econotics.com, franquicies.cat pertanyen a J3B3 ECONOMICS, SL, amb domicili al Passeig Joan Carles I, 12, El Masnou, Barcelona,telèfon +34 935407807, correu electrònic info@j3b3.com i NIF B66175928.\nLa totalitat del contingut d'aquesta pàgina web, tant els logotips, els textos, els dissenys o altres elements, així com l'estructura de la pàgina web, el disseny, les combinacions de colors o la forma de presentació dels continguts, està afectat per drets de propietat intel•lectual i industrial de titularitat de J3B3 Economics, S.L o de terceres persones amb qui J3B3 Economics, S.L ha convingut el seu ús. Aquests drets han de ser respectats pels usuaris de la pàgina web. J3B3 Economics, S.L difon tota aquesta informació per mitjà de la seva pàgina web amb la finalitat de comunicar els productes i serveis que ofereix l’empresa i també per comercialitzar estudis i publicacions que tinguin l’autoria de J3B3 Economics, S.L. J3B3 Economics, S.L adverteix que tots aquests elements i referències(amb especial consideració els estudis i publicacions que s'hi puguin descarregar gratuïtament o amb sistema de pagament) únicament poden ser utilitzats amb finalitat informativa i citant sempre la seva procedència i referències d’identificació. No és lícita la seva transformació o alteració, ni tampoc la comunicació pública o qualsevol altra forma d'explotació per qualsevol tècnica o procediment sense autorització expressa de J3B3 Economics, S.L\nL'usuari d'aquesta pàgina web hi accedeix per compte i iniciativa pròpia. J3B3 Economics, S.L no es responsabilitza dels errors o omissions que puguin afectar els seus continguts. Les referències que es presenten a www.j3b3.com tenen una funció exclusivament informativa i no obliguen al titular de la pàgina web fins a la confirmació de l’acceptació d’un contracte. J3B3 Economics, S.L no podrà ser considerada responsable de cap dany derivat de la utilització d’aquesta pàgina web, ni de cap actuació realitzada sobre la base de la informació que s’hi facilita.\nJ3B3 Economics, S.L declina qualsevol responsabilitat respecte a la informació de qualsevol tipus continguda en altres pàgines web a les quals s'hi pugui accedir per mitjà d'enllaços des d’aquesta pàgina web. La funció dels enllaços introduïts a la pàgina web és la d’informar sobre l’existència d’altres fonts d’informació sobre el tema tractat a la pàgina d’origen i no suposa cap suggeriment o invitació a l’usuari a visitar les pàgines web de destí. J3B3 Economics, S.L no és responsable del resultat obtingut a través d’aquests enllaços que no són controlats ni verificats per J3B3 Economics, S.L\nDe conformitat amb el que estableix la Llei Orgànica 15/1999 de Protecció de Dades de Caràcter Personal (LOPD), J3B3 Economics, S.L informa als usuaris del seu lloc web que les dades personals recollides per J3B3 Economics, S.L, mitjançant els formularis situats a les seves pàgines, seran inclosos en un fitxer automatitzat sota la responsabilitat de J3B3 Economics, S.L amb la finalitat de disposar d'una base de dades per a la realització d'estudis i enquestes.\nAixí mateix, J3B3 Economics, S.L informa de la possibilitat d'exercir els drets d'accés, rectificació, cancel·lació i oposició mitjançant un escrit a l'adreça: Pg. Joan Carles I, 12, 08320 El Masnou, BARCELONA.\nMentre l'usuari no comuniqui el contrari a J3B3 Economics, S.L, aquesta entendrà que les seves dades no han estat modificades, que l'usuari es compromet a notificar qualsevol variació i que J3B3 Economics, S.Lté el consentiment per utilitzar-les a fi de poder fidelitzar la relació entre les parts.\nAutorització per enllaçar amb j3b3.com\nQueda autoritzat l'establiment d'enllaços cap a qualsevol apartat d'aquesta pàgina web sempre que quedi visible, a la barra d'adreces de l'explorador, l'adreça real a la qual s'accedeix. L’enllaç podrà efectuar-se tot utilitzant l’adreça, el nom de l’empresa i/o altres paraules clau.


Bloc de Lourdes Borrell: d’abril 2011\nSant Jordi és un dia d’aquells que el primer que tinc ganes de fer és sortir al carrer a veure les paradetes, guarnides amb senyeres, plenes de gent xerrant i comprant llibres i roses per regalar. Si a més fa bon temps, com hem tingut aquest any, doncs millor, per anar a remenar, tafanejar i gaudir de l’ambient.\nJa sé que la tradició és la tradició, per us diré que a part d’una rosa, també m’agrada i em fa molta il•lusió rebre un llibre. Un bon llibre, que quan el llegeixes, sembla que per assaborir més el regal el llegeixis més a poc a poc.\nAquesta Diada està plena d’actes que haig d’atendre, i seguint el guió vaig presentar a la Sala de Plens el cartell de les Festes de Primavera i el que serà el nou regal institucional de l’Ajuntament, després de les ceràmiques que el nostre estimat Ramon Puiggròs ha elaborat durant els últims anys amb tanta dedicació i estima, i que ens han representat arreu.\nAquesta vegada seran la reproducció d’unes roses fetes pel nostre artista, pintor i professor Rafael Plaza.\nTambé vaig voler fer una visita als avis i àvies que viuen a la residència de les Carmelitas i els hi vaig regalar una rosa. Com ho van agrair; què bonic que és veure com una cara s’omple amb un gran somriure.\nSant Jordi és el preludi de les Festes de primavera, ja s’acosta la Fira i una nova edició de l’Exposició Nacional de Roses; tant de bo, tinguin el mateix èxit que el dia de Sant Jordi.\nPublicat per Lourdes Borrell a dimecres, d’abril 27, 2011 0 comentaris\nEtiquetes de comentaris: exposicio nacional de roses, festes de primavera, la diada, rafael plaza, ramon puiggròs, sant jordi\nSkatepark Sant Feliu\nSant Feliu va acollir les proves classificatòries nacionals del “Element Make it Count 2011”, que comptava amb la col•laboració de l'associació de patinadors SFSK8. Els classificats de les diferents proves dutes a terme aniran a competir a la final europea a Madrid, i posteriorment els novament classificats hauran d’anar als Estats Units a competir a les finals.\nEls organitzadors del EMC 2011 s’han interessat per Sant Feliu, ja que les instal•lacions que ofereix el Skatepark municipal, després de la remodelació i ampliació, estan equipades per fer qualsevol tipus de prova que exigeix aquest disciplina.\nVaig veure una part d’aquestes proves en un ambient molt competitiu. Els participants s’hi van esforçar molt per aconseguir la màxima puntuació en les proves.\nEl Skatepark municipal té una gran rellevància, i compta amb una gran acollida entre els practicants d’aquest esport a nivell del Baix Llobregat i de tota Catalunya.\nFelicito els participants i els organitzadors, i desitjo molta sort als guanyadors en la lluita pel campionat europeu.\nPublicat per Lourdes Borrell a dissabte, d’abril 23, 2011 0 comentaris\nEtiquetes de comentaris: element make it count 2011, skatepark\nTeatre educatiu i divertit\nLa tasca que es fa en les escoles, per part dels docents, els membres de les AMPA, i de totes i tots els professionals que hi treballen, es importantíssima, ja que d’això depèn que els nostres joves tinguin una bona educació, una completa formació i que adquireixin valors com el compromís i la responsabilitat.\nL’aprenentatge que reben les nenes i els nens, també es pot complementar per mitjà d’altres activitats que trenquen en certa manera la rutina, i que ajuden que els joves s’enforteixin a l’hora de prendre decisions i d’afrontar problemes que es presenten en la via quotidiana.\nEl teatre és una activitat que permet el treball en equip. Cal interactuar amb els companys i companyes. Cal esforçar-se per aprendre’s el guió, saber-lo interpretar i fer-lo entenedor per transmetre’l a la resta de companys i al públic, i en aquest cas ens permet conèixer i difondre la nostra història.\nEl Col·legi Mare de Déu de la Mercè va representar la setmana passada l’obra “La història del nostre Palau”, emmarcada en els actes d’apadrinament dels actes del Palau Falguera. En aquesta obra hi van actuar tots els alumnes que cursen el 2n curs d’ESO (uns 60 alumnes), i expliquen la història del Palau falguera, des de la seva compra per part del Sr. Jaume Falguera fins l’actualitat.\nEn aquesta ultima representació s’han incorporat tres personatges il·lustres de la nostra ciutat, l’historiador Llorenç Sans, la poetessa i escriptora Joana Raspall i el professor i pintor Joan Torras Viver, condecorats els dos primers amb la medalla d’or de la ciutat, i la rosa de la ciutat, respectivament.\nPublicat per Lourdes Borrell a dimarts, d’abril 19, 2011 1 comentaris\nEtiquetes de comentaris: Col·legi Mare de Déu de la Mercè, joan torras, joana raspall, llorenç sans, palau falguera\nEls veïns fem ciutat\nAmb l’arribada del bon temps el diumenge passat es va fer el mercat Fora Stock a la plaça de la Vila, que va organitzar el Consorci de Comerç de Sant Feliu.\nHi estava representada tota la ciutat per mitjà de la participació dels botiguers que tenen comerços en tots els barris de Sant Feliu.\nMolts varem sortir a fer un tomb tot passant per la plaça de la Vila. La gent feia atenció a les paradetes que més gràcia els feia.\nAquest mercat permet els comerciants vendre certs productes a més bon preu i nosaltres tenim la possibilitat d’aprofitar-ho.\nVaig trobar valuosa la interacció entre els veïns de Sant Feliu. Ens aturàvem per saludar-nos. Aquests esdeveniments a l’aire lliure ajuden que ens retrobem amb persones que fa temps que no ens veiem, i això fa que les persones ens sentim la part més important de Sant Feliu.\nPublicat per Lourdes Borrell a divendres, d’abril 15, 2011 0 comentaris\nEtiquetes de comentaris: fora stock, plaça de la vila\nAlgo más que deporte, a través del deporte\nAspectos importantísimos para conseguir una ciudad cohesionada son el respeto, la tolerancia, la convivencia i el diálogo para llegar a acuerdos. También la rivalidad deportiva que se practica en la liga en la que compiten 8 equipos formados por jóvenes de diferente procedencia, potencia la relación entre las personas de orígenes diferentes, tal como observé el pasado viernes en una visita, en la que me interesé por como se iba desarrollando esta liguilla, donde los capitanes de los equipos se reúnen semanalmente para analizar el transcurso de las jornadas y encontrar una solución en el caso de que aparezca algún tipo de conflicto.\nEsta liguilla se juega en la pista deportiva situada la Riera de la Salut, que se construyó con la finalidad de dotar a los barrios de Can Calders i La Salut de un nuevo equipamiento deportivo, para ser usado libremente, que aunque en el principio tenia poco uso, últimamente se usaba con mucha frecuencia por parte de diferentes colectivos que dificultaban un uso libre y igualitario por parte de todos, llegando incluso a aparecer algún problema de convivencia y de civismo, lo que condicionó que se elaboraran unas normas de convivencia y uso para regular el buen uso de este espacio deportivo y de ocio para todos.\nUna iniciativa de la Peña Bética de nuestra ciudad, con el apoyo del ayuntamiento de Sant Feliu y de Fem Barri, desarrolló un proyecto deportivo dirigido a los jóvenes para fomentar el uso compartido de esta pista deportiva, que consiste en la organización de una liga de fútbol los viernes, para dinamizar este espacio de ocio como un sitio de encuentro compartido, enmarcado en un ambiente deportivo, juvenil y competitivo.\nPublicat per Lourdes Borrell a dissabte, d’abril 09, 2011 0 comentaris\nEtiquetes de comentaris: can calders, fem barri, la salut, pista deportiva\nEntre tots, fem més i arribem més lluny\nL’èxit en les diferents facetes en la vida s’obté planificant, treballant, esforçant-se, i superant-se dia a dia. Després, si s’escau, hem d’aprendre a fer les coses en equip, en el que cadascú dels components tindrà una tasca concreta a fer. La suma de totes les feines fetes per totes i tots al mateix temps encaixarà amb la de la resta com un engranatge que funcionarà a la perfecció.\nLes noies que participaven el dissabte en el Palau Municipal d'Esports Andrey Xepkin ens ho van demostrar. L’engranatge va funcionar a la perfecció i el van posar en marxa diferents entitats esportives, entre les quals hi ha el Club de Rítmica de Sant Feliu.\nPublicat per Lourdes Borrell a dijous, d’abril 07, 2011 0 comentaris\nEtiquetes de comentaris: andrey xepkin, club rítmica, esports, palau, sant feliu\nUna nova aposta per l’educació especial. El centre Xamfrà – Sant Miquel\nEl centre d’educació especial Xamfrà – Sant Miquel, que està ubicat en la riera d’en Pahissa, ens va oferir el diumenge 27 de març pel matí, una jornada de portes ofertes. Ara està en obres que han de finalitzar molt aviat i que consisteixen en la rehabilitació, reforma i ampliació de l’edifici, per tal de condicionar-lo als nous requeriments i necessitats d'aquest taller d'educació especial.\nSempre me’n alegro de veure l’Imma Pericas, la directora del Taller, amb que vaig fer una xerradeta sobre el futur proper funcionament del centre, i amb veïnes i veïns, els joves que faran ús del centre i els seus familiars.\nEm va guiar pels diversos espais interiors i exteriors i em vaig fer una idea de com quedaria l’edifici, ja que l’estructura feta i l’ajuda dels plànols a la nostra disposició ens ho van facilitar, i que també indicaven que la reforma preveu la instal•lació de plaques solars per a l’abastament d’aigua calenta.\nEl centre disposarà d’aules de fusteria, tèxtil, jardineria, i hoteleria, així com sales per fer tallers diversos; cuina, menjador, bugaderia, vestidors, banys i estances de diversos usos, en un edifici modern que ha respectat la façana principal, que està catalogada com un element d’interès històric i artístic del patrimoni local.\nEl centre Xamfrà-Sant Miquel, ofereix un gran servei des de l’any 1982, i té un conveni amb l’ajuntament que consisteix en la cessió de l’espai. Aquest centre ofereix diferents programes formatius a joves d'entre 16 i 21 anys amb dificultats d’aprenentatge o amb discapacitats psíquiques lleus que volen aprendre un ofici.\nEl centre ofereix formació laboral i el reforç de l’autonomia dels alumnes, que els ha de permetre desenvolupar les seves aptituds i els coneixements apresos dins d’una empresa. Comptaran amb el seguiment en l’empresa per part de monitors que els acompanyen, no només en l’àmbit laboral, sinó també en diferents aspectes de la vida, com tenir control dels seus mitjans econòmics, o com desenvolupar-se normalment en situacions quotidianes.\nA Sant Feliu, però, els centres que imparteixen educació especial, són l’escola Tramuntana, per a nens i joves de 0 a 18 anys, el centre d’ocupació Xamfrà Sant Miquel i el centre Marquet Molins, ambdós per a persones majors de 18 anys.\nConsidero que vivim en una ciutat sensible i capdavantera en molts aspectes, però també pel que fa a l’educació especial, que és un referent. A més, a Sant Feliu tenim el repte de seguir avançant en polítiques d’educació, sense deixar desatès cap col•lectiu.\nPublicat per Lourdes Borrell a dissabte, d’abril 02, 2011 0 comentaris\nEtiquetes de comentaris: educació, especial, marquet molins, riera pahissa, sant miquel, tramuntana, xamfrà\nLa reforma del carrer del Dr. Brugarolas és molt més que una obra.\nEl carrer de Dr. Brugarolas es va obrir novament al trànsit el cap de setmana passat, després d’haver dut a terme obres de reforma en el tram comprès entre els carrers de la Verge del Pilar i de Josep Ricart.\nLa reforma feta ha constat de la urbanització i transformació del carrer en una zona de plataforma única de prioritat per als vianants. Amb això s’afavoreix la mobilitat i seguretat dels mateixos. També s’ha aprofitat en el moment de fer les obres, per fer el manteniment i millorar els serveis soterrats (clavegueram, telecomunicacions i sistema elèctric), renovar el paviment, instal·lar nou mobiliari urbà, com bancs i papereres, i arbrat nou. Les obres es van iniciar al mes de gener i s’hi han invertit aproximadament 270.000 €.\nCom a servidora pública i alcaldessa de Sant Feliu és molt gratificant comprovar com els projectes que l’ajuntament dissenya conjuntament amb la col•laboració de les veïnes i els veïns arriben a la seva culminació, i més quan es tracta d’obres que permeten un ús directe i una millora de la qualitat de vida dels ciutadans i ciutadanes.\nI és que des de l’ajuntament entenem que la renovació urbana dels nostres carrers i places no es només una qüestió d’obres sinó que representa una aposta per la cohesió social; perquè en una ciutat les polítiques socials comencen per un bon espai públic a tots els barris i per a tothom.\nPer això hem impulsat reformes com la del carrer Brugarolas al carrer Barcelona, Rupert Lladó, al carrer Sant Llorenç, Hospitalet, de Dalt, Picasso, Europa, Daoiz i Velarde, Francesc Sáez, Agustín Domingo, Santa Creu, Baix Llobregat, Carcereny i Tristany i al carrer d’Anselm Clavé.\nPer això hem remodelat el carrer de Laureà Miró, per això hem creat la Plaça del Consell d’infants i la del 8 de Març, per això hem renovat tots els parcs infantils. Perquè estem fent de Sant Feliu la ciutat equilibrada i cohesionada que tots reclamàvem.\nPublicat per Lourdes Borrell a divendres, d’abril 01, 2011 1 comentaris\nUna nova aposta per l’educació especial. El centre...\nLa reforma del carrer del Dr. Brugarolas és molt m...


“Amb l’Eric no anem coixos de mà i és un jugador dur i amb presència”. Presentació de Stutz – Força Lleida Club Esportiu\n“Amb l’Eric no anem coixos de mà i és un jugador dur i amb presència”. Presentació de Stutz\nInici/Actualitat/Notícies/“Amb l’Eric no anem coixos de mà i és un jugador dur i amb presència”. Presentació de Stutz\nAquest matí ha tingut lloc la presentació de Frederic “Eric” George Stutz a la sala de premsa Marc Retamero del pavelló Barris Nord de Lleida. L’ala-pivot nord-americà de 26 anys i 2’04m d’alçada s’incorpora al Força Lleida després de 3 setmanes a prova amb l’equip\nEl president del club Félix González ha manifestat que Stutz s’adaptarà ràpid a l’equip i farà pinya amb la plantilla, que ja coneix.\nXavi Mendiburu ha destacat que la clau del jugador és que és jugador polivalent que ocupa posició de 4 i 5 i pot jugar al poste baix i té bona mà. L’entrenador assistent ha remarcat que la lesió que va tenir (un petit esquinç) atraçarà una mica el seu ritme competitiu però que, dimecres davant el Levitec Huesca va començar a conèixer als seus companys sobre la pista i joc. “Amb l’Eric no anem coixos de mà i és un jugador dur i amb presència”, ha afegit Mendiburu.\nEric Stutz s’ha mostrat satisfet amb la seva arribada al Força Lleida. El jugador valora positivament la nova experiència que se li presenta aquesta temporada i arriba per a treballar dur i aportar energia a l’equip.\nConeix el jugador Eric Stutz a:\nPer flleida| 2018-09-21T11:37:26+02:00\tsetembre 21st, 2018|Actualitat, Notícies|0 Comentaris


9 dels antics negocis de Pete Wentz que ja vau oblidar - Característiques | Octubre 2021\nel baixista del Fall Out Boy és un home de molts talents ...\nEl baixista Fall Out Boy i portaveu nominat Pete Wentz és molt més que un humil músic ...\nSegur, la majoria del temps el dediquen a divertir estadis i festivals a tot el món. Però aquest tipus ha tingut molts projectes secundaris al llarg dels anys, convertint-lo efectivament en l'empresari en cap.\ncuixes molt grans\nPer tant, fem una ullada a totes les idees comercials que Pete ha creat al llarg dels anys, des del sublim fins al lloc web de xarxes socials ...\nAmb dues novel·les sota el cinturó, The Boy With The Thorn In His Side i Gray respectivament, Pete també ha submergit la ploma en el món dels còmics, amb una sèrie de cinc números titulada Fall Out Toy Works, basada fluix en les lletres de 'Tiffany Blews'.\n2) Moda Mogul\nL’empresa principal de Pete, Clandestine Industries, es va associar amb DKNY el 2007. Això va provocar que ...\n3) Model de moda\nDe debò creieu que aniria a modelar algú més per a la seva empresa?\nAl 2008, Pete es va unir amb Travie McCoy de Gym Class Heroes per a una mostra d'art titulada 'Sense tu, sóc jo' a Los Angeles. Això va conduir després a ...\n5) Crítics d’art\nQuan el New York Times va necessitar que algú anés a veure una exposició de l'obra de Peter Saul a la Galeria Mary Boone de Chelsea, a qui més podrien recórrer, però Pete!\nEncara estem esperant perquè aquest arribi a bon port, però pel que sembla Pete va escriure una sitcom basada en la seva vida anomenada Punk's Not Dad. Si us plau, Déu deixi que algú triï aquesta pròxima temporada pilot!\n7) Propietari de discoteca\nOh, mai no heu estat a Angels & Kings, el club propietat de FOB amb ubicacions tant a Nova York com a Chicago? Aleshores no heu VIVIT!\nsignificat de les lletres paganes\nQui podria oblidar els rols seminals de Pete a CSI NY o com el personatge de 'Pete Wentz' al sabó adolescent One Tree Hill? No els podeu oblidar. Perquè són inoblidables! També va estar gairebé en el paper d'Adam Brody al cos de Jennifer, la pel·lícula que mai vas veure amb el pànic! cançó a la banda sonora.\n9) Amfitrió de TV\nPete encara acull l’espectacle Best Ink, centrat en el món dels tatuatges. També ha participat com una de les places més famoses en el recent reinici de ABC del saló clàssic dels jocs.\nPete Wentz: un autèntic home renaixentista!\nmúsica de riverdale\nariana i jai brooks\nsegell discogràfic pete wentz


#086 idea de la setmana: les xarxes socials es miren de reüll - E2S\n#086 idea de la setmana: les xarxes socials es miren de reüll\nEl sector de les xarxes socials és, probablement, un dels més dinàmics que hi ha. Un mercat ultracompetitiu i amb empreses que s’entremesclen, que provoca canvis i evolucions constants, així com noves oportunitats econòmiques en diferents nínxols de mercat. A més, és curiós com, d’una manera o altra, les mateixes empreses “copien” exemples que funcionen al mateix temps que intenten diferenciar-se.\nL’últim gran exemple el trobem en l’aparició d’stories a LinkedIn i Twitter, després del gran èxit aconseguit a Instagram. Marca que, per la seva banda, va donar llum al projecte de Reels, per tenir una eina amb la qual enfrontar la creixent demanda de vídeos curts de TikTok. Una constant estratègia de canvis per poder continuar viu en un mercat difícil i ultracompetitiu. I on noves oportunitats acaben fent-se el seu espai, com Onlyfans, que busca un target totalment diferent de la resta de xarxes socials, oferint un altre tipus de contingut; Anchor, si el que t’agrada són els podcasts o, fins i tot, xarxes en què es pot cobrar en moneda digital pel contingut, com Steemit.\nI és que, a part d’aquests canvis més o menys recents, les modificacions i noves funcionalitats de les xarxes socials han estat una tendència continuada. Així s’intueix què passarà amb plataformes gaming com Twitch, en la qual les marques ja veuen un bon lloc per anunciar-se. Cal recordar que en aquestes plataformes ja no només es juga, sinó que s’interactua i es crea contingut convertint-se en gairebé una xarxa social més. Per això, també sorgeixen alternatives socials com Caffeine, un servei broadcast (Fox va invertir-hi 100 milions de dòlars), ideal per gamers amb un fort component social.\nDurant tot l’any, a més, s’han produït altres canvis. Xarxes com Facebook o Instagram han anat implementant diferents funcionalitats per facilitar o regular el màrqueting o la venda a través d’aquestes plataformes. Així mateix, en l’àmbit comunicatiu també s’han anat produint canvis, com l’increment en l’ús de mems com a mitjà comunicatiu, deixant en un segon pla a gifs o emojis. Sense comptar noves aplicacions que ens permeten fer continguts més creatius o diferents, com Koji, Mojo o Crello, entre moltes altres.\nUna adaptabilitat única\nPerquè aquesta és la gran habilitat d’aquestes plataformes, la seva capacitat per adaptar-se i acollir noves tendències amb gran velocitat. I és el que s’espera per al 2021, que siguin capaces de seguir reinventant-se i crear noves oportunitats per al màrqueting de continguts i d’influència, per exemple. Més, si tenim en compte l’eliminació que s’espera de les ‘cookies’ per a tercers, la qual cosa provocarà nous canvis en xarxes com Facebook.\nEl que és completament segur és que les xarxes continuaran tenint un gran pes en el nostre dia a dia i en el món del màrqueting i la comunicació. Oimés, considerant que venim d’un any on les relacions socials han pogut canviar per sempre tal com les entenem i les xarxes poden acabar de consolidar-se com el gran protagonista del canvi. Ens espera un any apassionant, ple de noves tendències i canvis en aquest competitiu sector.


El mes d'abril passat Fernando Cardenal va venir a Catalunya a presentar el seu llibre Junto a mi pueblo con su revolución. Fernando Cardenal va formar part, durant molts anys, del moviment sandinista. Va ser fundador, el 1977, de la Comissió Nicaragüenca de Drets Humans. Després del triomf de la revolució a Nicaragua, va acceptar diversos càrrecs: coordinador de la Croada Nacional d'Alfabetització. (1979-1980), vicecoordinador del Moviment Nacional de la Joventut Sadinista (1980-1984) i ministre d'Educació (1984-1990). Va ser obligat a deixar l'Orde dels jesuïtes, al qual pertanyia, i després de caure el govern sandinista va reingressar a la Companyia de Jesús.\nEn descobrir la realitat de fam, misèria i injustícia a diversos països llatinoamericans va fer aquest jurament: "Davant Déu prometo que sigui on sigui en el futur treballaré per la justícia, per la construcció d'una societat nova, per l'alliberament dels pobres d'Amèrica Llatina, de tots els marginats i exclosos del Continent. Això ho faré en qualsevol país on em toqui viure". La fidelitat a aquest jurament marcarà tota la seva vida i els seus compromisos.\nDe les diverses declaracions que va fer en els dies que va ser al nostre país en destaco alguna per subratllar-ne l'interès: "La teologia de l'alliberament és la doctrina més propera a Crist?" A aquesta pregunta contesta: Sens dubte. El gran missatge de Jesús va ser l'amor, no caiguem en l'error de posar davant altres aspectes. Tot moviment que es basi a estimar la gent, a lliurar-se totalment als pobres, és molt a prop de Crist". Aquesta claretat d'idees explica les seves decisions.\n"I per què el Vaticà la condemna?" A aquesta pregunta respon amb contundència: "Per prejudicis, perquè no la coneixen bé. Sobretot el papa Joan Pau II, estava mal informat -pel cardenal Obando- i va arribar a Nicaragua ben despistat". Abans de condemnar-la el Vaticà no hauria d'haver-se informat degudament? Per què tanta pressa a condemnar una teologia que porta a un compromís de treball pels pobres?\nQuan li pregunten sobre el president de Nicaragua Daniel Ortega, tot i reconèixer que en temps del sandinisme va fer bona feina, de l'Ortega d'ara en diu: "La corrupció és molt generalitzada amb Daniel Ortega. En ell hi ha una tendència cap a la dictadura. Sense cap cop d'estat ha aconseguit dominar tots els poders de la República" És allò que "el poder corromp".\nEn la xerrada a Girona i a la pregunta "què en queda de la Revolució Sandinista?, va respondre: "La gent que va aprendre a llegir i escriure continuen sabent-ne, i els afavorits amb la reforma agrària continuen treballant les terres que els varen donar i l'esperit, l'ànima de la Revolució, és en el cor de moltes persones i qualsevol dia por tornar a sortir".\nHe deixat per al final la pregunta que considero més important: Sempre ha preferit parlar de política que de teologia, oi? La resposta és impressionant: "Estic en la política pel que vaig aprendre en la teologia. La connexió entre totes dues és l'amor. ¡La política és l'expressió concreta de l'amor!".\nÉs en l'amor on els nostres polítics posen la motivació del seu compromís?\nDIARI DE GIRONA – 10 de juny de 2009


Presumeix d'una mirada que enamori - FÒRUM.ad\nPresumeix d’una mirada que enamori\nOn: 18/11/16 10:40\nSabies que més de la meitat dels espanyols valora una mirada intensa per sobre de qualsevol altra qualitat física? Els ulls és el gran atractiu per a ells (53%) i per a elles (65%), segons un estudi de bellesa realitzat per Air Optix Colors. Quan un s’examina a si mateix, la mirada també és el bastió de la nostra autoestima (és la part del nostre físic que més ens agrada): més de la meitat dels espanyols considera la mirada com la seva millor arma de seducció.\nI ara que coneixes aquestes dades… A què esperes per lluir una mirada radiant? Perquè els teus ulls enlluernen allà on vas és imprescindible aportar bellesa a els teves pestanyes, augmentant la seva longitud i tintant-les del color que més t’afavoreixi. Sí, pot ser que facis aquest gest cada dia, que no oblidis mai la teva màscara de pestanyes, al cap i a la fi és un dels tips bàsics de qualsevol rutina beauty… però estàs segura que apliques la màscara correctament? Eyeko et dóna algunes claus perquè treguis el major partit a la teva mirada. Pren nota!\nEl color no només a la punta de les pestanyes. Per obtenir el millor resultat, has de situar el raspall carregat de color a la base de les pestanyes, raspallar cap amunt i repetir el moviment diverses vegades. Així, aconseguiràs que la major part del producte quedi en les arrels de les pestanyes, creant un efecte eyeliner, i que les puntes quedin separades i suaus. A més, amb aquesta tècnica caldrà menys capes.\nEl moviment del raspallat determina el resultat\nPer aconseguir unes pestanyes llargues, llisca un raspall estret cap amunt repetidament i maximitzaràs la seva longitud. Et recomanem Vertige Longitud, de Yves Rocher, una màscara de pinzell extra fi, que compta amb un innovador micro-raspall que s’allarga, separa i corba fins i tot les pestanyes més curtes. Està formulat a partir de la Goma d’elemí, un actiu vegetal que permet fixar i estructurar la corba de les pestanyes. El seu preu: 13,95 €\nPer aconseguir l’efecte felí del “cat eye”, és molt útil treballar les pestanyes exteriors amb la punta d’aplicador.\nSi el teu desig és obtenir un efecte realment intens i corbat, la clau és girar un raspall com el Roller Lash, de Benefit. Aquest color ultra- natural és molt útil per filar encara més les teves pestanyes durant tot el dia. A més, conté provitamina B5 per nodrir i tenir cura de les pestanyes. El seu preu: 25 € També pots ajudar-te fent servir un autoritzador de pestanyes abans d’aplicar per aconseguir el millor resultat!\nPer engrandir l’ull, centra’t en les pestanyes centrals i empra un raspall en forma de bola, que et permetrà utilitzar l’aplicador verticalment. Prova Rock Out & Lash Out, de Eyeko, un raspall en forma de guitarra que aconsegueix unes pestanyes espesses, llargues, arrissades i molt negres. A més, l’acabat en gel permet superposar capes de màscara adaptant el look al dia o la nit. Tot això sense deixar grumolls i amb una eliminació molt fàcil (amb aigua tèbia). El seu preu: 21 €\nQuan vulguis lluir unes pestanyes espesses, combina diferents màscares per maximitzar el volum, com els 5 nous raspalls Ultimate All – in-one, de Revlon. Ultravolumen, per exemple, et garantirà unes pestanyes abundants. El seu preu 9,95 €\nQuè fer si vols conservar unes pestanyes boniques i saludables.\nBandeja la ziga-zaga sobre les pestanyes.\nDedica el temps necessari a l’aplicació del producte.\nMai oblidis retirar la màscara al final del dia i així evitaràs la pèrdua de pestanyes.\nA més capes més pestanyes. La màscara és una cosa tan subjectiva com individual i el normal seria aconseguir l’efecte desitjat amb no més d’1 o 2 capes.\nQualsevol desmaquillant és vàlid. Les màscares a prova d’aigua s’eliminen amb aigua tèbia, mentre que les waterproof necessiten una tècnica de neteja concreta: pressionar suaument l’ull durant diversos segons amb un disc de cotó amarat d’un netejador bifàsic. En aquest sentit, et proposem Biocils Waterproof, de Biotherm, una solució bifàsica que facilita l’eliminació dels pigments i elimina les màscares de pestanyes més resistents. El seu preu: 21,90 € / 100ml. Si utilitzes un cosmètic a prova d’aigua, et recomanem Aigua Floral Desmaquilladora al Blauet Calmant, de Klorane, que fa desaparèixer el maquillatge de forma ràpida i fàcil. A més, la seva bomba dispensadora allibera la dosi justa de producte. El seu preu: 13,20 € / 400ml.\nLa fórmula no ho és “tot”. Els millors resultats no recauen únicament en la tècnica: s’aconseguiran amb la combinació correcta entre raspall i formulació.\nPrevious Post: L’Esbart Dansaire d’Andorra la Vella presenta la segona part de “25+10”\nNext Post: Vivand comptarà amb dos nous desfibril·ladors\nClarianes al sud i precipitacions al nord que s’estendran a la tarda\nL’entrada de visitants supera les previsions de Mobilitat amb 52.500 vehicles\nEl PS d’Andorra la Vella dissenyarà un pla integral per a cadascun dels barris amb “un pla de xoc”\nVila suma 12 punts en el seu debut en l’OPA sènior de Pokljuka


Curso de Carnet d'operador de carretons elevadors en L' Hospitalet de Llobregat - Escuela Técnica Xaloc - Formación Laboris\nInicio > Cursos > Cursos Sectores industriales > Cursos Almacén > Curso de Carnet d'operador de carretons elevadors\nCurso de Carnet d'operador de carretons elevadors\nObjetivos: Obtenció del carnet d'Operador de Carretons Elevadors.\nA quién va dirigido: Treballadors de magatzem amb necessitat de formació en l’ús i la conducció de carretons elevadors.\nHi ha possibilitats de començar el curs tots el dissabtes depenen de la quantitat d'alumnes inscrits.\n Carretons industrials sense guies.\n Tipus d'accionament.\n Motors tèrmics i elèctrics.\n Tipus de construccions.\n Instruccions per a circular amb carretons, tractors i remolcs.\n Seguretat i higiene en el transport de materials.\n Pràctiques en el mateix centre.\n Carretó frontal i retràctil\n Exercicis pràctics de carrega i descarrega, conducció i manteniment.


Diada « Voluntariat per la llengua. Comarques de Girona\nEntrades amb l'etiqueta ‘Diada’\nactivitats, Baix Empordà, concert, Diada, La Bisbal d'Empordà\nEl concert de l’11 de Setembre de la Bisbal commou el públic\nL’Oficina de Català de la Bisbal d’Empordà enguany celebra els 20 anys i per això acabarà l’any 2012 amb diverses activitats per commemorar l’efemèride.\nLa primera va ser el passat 11 de setembre, amb motiu de la Diada Nacional de Catalunya, en què, juntament amb l’Àrea de Cultura de l’Ajuntament, va organitzar un concert de cant coral.\nEl bisbalenc Cor Carreras Dagas va cantar diverses cançons catalanes i va acabar amb l’emotiu cant dels Segadors, que va fer aixecar el públic, que va acompanyar el cor en la seva darrera cançó.\nTot seguit, Òscar Aparicio, alcalde de la Bisbal, va fer el parlament institucional de la Diada Nacional de Catalunya i va donar pas al Cor Àkan, que va començar la seva actuació amb la “Cançó sense nom” de Lluís Llach i, després d’unes emotives paraules de la presidenta de l’entitat, M. Lluïsa Geronès, va continuar sorprenent el públic amb cançons catalanes i compromeses amb el país i amb la societat.\n“Que tinguem sort” de Lluís Llach, cantada conjuntament pels dos cors, va posar el punt i final a aquest emotiu concert .


Els pacients poden consultar quan i com prendre les seues medicines i demanar cita telefònica en l'app GVA+Salut | Valencia Extra\nEls pacients poden consultar quan i com prendre les seues medicines i demanar cita telefònica en l'app GVA+Salut\n13/07/2018 - Europa Press\nL’actualització de l’app GVA+Salut permet des d’ara als pacients valencians controlar el seu tractament en recordar-los quan han d’arreplegar les seues medicines en la farmàcia i com han de prendre-les, així com demanar cita per a l’atenció telefònica tant amb el seu metge de família com amb la infermeria del seu centre de salut.\nLa consellera de Sanitat, Ana Barceló, ha presentat en roda de premsa aquestes millores en l’aplicació, que ja s’han descarregat 151.493 usuaris, i que fins ara permetia sol·licitar cita presencial i informava els usuaris del centre de salut i hospital li correspon.\nD’aquesta manera, Barceló ha destacat que es tracta d’aprofitar els avantatges que ofereixen les noves tecnologies per a millorar el control dels tractaments que segueixen els pacients en incloure un apartat de Farmàcia.\nAixí, a partir d’ara l’app permet establir una alerta per a recordar quan deu el pacient acudir a la farmàcia per la seua medicació, evitant així haver de tornar a sol·licitar al metge la recepta en cas de possibles oblits.\nBarceló ha destacat que aquesta actualització és especialment important per a aquells pacients que segueixen diversos tractaments alhora, ja que “s’aconsegueix reagrupar en un mateix dispositiu els consells i pautes de cadascuna d’elles”.\nSobre aquest tema, la sotsdirectora de la Direcció general de Farmàcia, Raquel Tena, ha explicat que en primer lloc s’ha d’escanejar el codi de barres incorporat en cada recepta, sempre ha de ser l’última, la qual cosa permet incorporar al telèfon mòbil totes les dades dels tractaments que té pautats l’usuari.\nD’aquesta manera, cada pacient pot consultar en qualsevol moment les medicacions que li han sigut prescrites, la seua durada, consells, precaucions, com si existeix algun advertiment per a la conducció o dones que donen pit, i pautes sobre com ha de prendre-les.\nUnes altres de les informacions que apareixen és el preu del medicament i de quant ha d’aportar l’usuari. Així mateix, apareix una alerta de visat que desapareix quan la Inspecció autoritza el fàrmac i d’aquesta manera el pacient sap que pot passar a arreplegar-ho a la farmàcia.\nCITA PER A ATENCIÓ TELEFÒNICA\nD’altra banda, l’APP GVA+Salut permet a més demanar cita per a l’atenció telefònica tant amb el metge de família com amb infermeria del centre de salut al qual pertany el pacient.\nTena ha explicat que, igual que quan se sol·licita l’atenció presencial, s’ofereix als usuaris un rang de dates i d’horaris per a demanar la cita telefònica. No obstant això, ha aclarit que si l’opció apareix com desactivada és perquè encara no s’ha actualitzat en aqueix centre de salut l’agenda del facultatiu o del personal d’infermeria per a estar atencions telefòniques.\nSobre aquest tema, Barceló ha matisat que “aquesta opció no substitueix a l’atenció mèdica sinó que s’incorpora per a completar-la, ja que evita als pacients desplaçar-se quan solament necessiten realitzar una consulta sobre pautes diàries o preguntar algun dubte.\nGómez espera "disculpes o algun gest de rectificació" de Campello després de les seues crítiques al telèfon roig\nCompromís posa en valor la seua gestió en matèria educativa\nArrimadas creu que, "criminalitzar" als qui lleven llaços grocs és "comprar el marc mental" dels nacionalistes\nPuig creu que la resposta a la situació a Catalunya és "llei i diàleg"\nRibó descarta una ruptura del Govern de la Nau: "Les serps d'estiu moren quan s'acaba l'estiu"\ncatorze + 1 =


TDR d'astronomia - Agrupació Astronòmica Sabadell\nEstàs aquí: Inici Activitats Activitats per a joves TDR d'astronomia\nVols fer el Treball de recerca d'astronomia? Et podem ajudar! Cada any ajudem uns 40-50 nois i noies en els seus treballs i els seus resultats són boníssims.\nEt podem ajudar amb tot el que necessitis! T'ajudem a tutoritzar el teu treball, t'ajudem en la part teòrica i en la part pràctica. Si estàs interessat/da pots posar-te en contacte amb nosaltres, només cal que ens enviis un correu electrònic a: astronomia@astrosabadell.org.


El ple aprova per àmplia majoria les propostes d'ERC-MES en matèria de memòria històrica i gestió econòmica - Sant Cugat del Vallès\nPle municipal Dimarts, 22.1.2019 17:45h\nÈric Gómez en primer pla, amb Mireia Ingla i Ferran Villaseñor a l'inici del ple\nEl ple municipal d'aquest dilluns ha donat llum verda, per àmplia majoria, al projecte que va proposar Esquerra Republicana-Moviment d'Esquerres (ERC-MES) per tal de retre homenatge a les persones que van ser jutjades de manera il·legal pels consells de guerra i tribunals franquistes. Així mateix, el consistori es compromet a localitzar aquestes persones o els seus familiars i oferir-los la possibilitat de rebre els certificats de nul·litat corresponents. 'Un poble sense memòria és un poble sense accés a la veritat. Parlem d'una llosa que ens impedeix passar pàgina del passat amb dignitat', ha explicat el regidor republicà Èric Gómez. La moció ha rebut el suport de tots els grups menys de PP i C's, que s'han abstingut.\nD'altra banda, el consistori també ha donat el vistiplau a la proposta per tal que l'Ajuntament pugui pagar de manera directa a les empreses subcontractistes, en cas que així es consideri conveninent. Es tracta d'una iniciativa que és possible després d'un nou marc legal europeu que així ho permet. 'És una oportunitat per donarm és garanties a les petits i mitjanes empreses', ha explicat el regidor republicà Ferran Villaseñor. La moció ha tirat endavant amb un ampli consens, després de l'única abstenció de C's.\nLa sessió també ha servit per parlar d'una qüestió recurrent en els darrers plens, el de la seguretat. A banda dels comentaris d'alguns veïns que han assistit a l'audiència pública, el ple també ha debatut una moció de C's i PP per debatre el cessament del director d'àmbit d'aquesta matèria. ERC-MES ha estat una de les forces que ha votat en contra. Villaseñor, en aquest sentit, ha expressat: 'Fan una proposta injusta i que enfoca de manera equivocada la qüestió de la seguretat. Demanen responsabilitats polítiques a algú que no ho és'. La moció ha quedat rebutjada.\nLa darrera moció a tractar ha estat la de reprovar la participació de Jordi Pujol en un acte d'una entitat de Sant Cugat, moció que ha estat rebutjada excepte el punt 1, que condemnava la seva participació precisament en aquesta trobada. La resta de punts, que reclamaven que l'entitat en qüestió deixés de rebre subvencions, ha estat rebutjada. 'Estem plenament d'acord amb condemnar el pujolisme des del ple, però no compartim el que fet que això hagi de repercutir en les entitats de la ciutat', s'ha expressat la portaveu d'ERC-MES, Mireia Ingla.\n: franquisme subcontractistes


L'equip madrileny ha dominat el marcador durant la major part de la primera meitat del partit, després de capgirar l'1:3 inicial amb un parcial de 6:1 (7:4, min 7). El BMG ha notat la baixa de Hatou Jabby en defensa en els minuts inicials i ha encaixat 10 gols en els primers 11 minuts de matx (10:6). Després, el Villaverde ha aconseguit mantenir diferències de 4 i 5 gols fins al minut 26 (15:10), malgrat patir 4 inferioritats, gràcies a un encert ofensiu molt repartit entre jugadores com Nerea Nieto, Lorena Montilla o Andrea González. Tanmateix, les vallesanes han esperat el seu moment i han reaccionat just abans del descans, amb 3 gols gairebé consecutius de Judith Vizuete i un d'Anna Pi que han servit per escurçar la diferència (17:15 al descans).\nLa segona part s'ha fet molt llarga per al BMG. Malgrat començar amb un gol que ajustava al màxim el marcador (17:16), les vallesanes han encaixat un 3:0 que ha tornat a donar comoditat al joc del Villaverde (20:16, min 34). Les diferències s'han mantingut fins al minut 45 (24:20), i ha estat aleshores quan l'equip local ha desplegat una allau ofensiva i ha aconseguit un parcial de 8:1 definitiu (32:21, min 54). La victòria serveix al Villaverde per mantenir les opcions de salvar-se, a falta de 2 jornades per al final. El BMG es manté 10è amb 16 punts i dissabte vinent rebrà l'Alcobendas al Palau (19:00h).


Projecte CuEmE - Ajuntament de Sant Quirze de Besora\nData i hora oficial 15.08.2020 | 04:20\nAjuntament de Sant Quirze de Besora Temes Comerç\nDissabte, 24 de novembre de 2018 a les 00:00\nNova edició del projecte CuEmE, Cultura Emprenedora a l’Escola impulsat per la Diputació de Barcelona i amb la participació de l’Escola Segimon Comas de Sant Quirze de Besora i del Consorci de la Vall del Ges, Orís i Bisaura.\nL’alumnat de 5è curs de primaria de l’escola Segimon Comas encenten aquest curs una nova edició del projecte CuEmE, Cultura Emprenedora a l’Escola.\nLa finalitat del projecte és el foment de valors emprenedors com la iniciativa, l’organització, la solidaritat o la cooperación a l’escola. Durant el curs els alumnes crearan i gestionaran una cooperativa. L’alumnat s’organitzarà i posarà nom a la cooperativa, crearà un logo, redactarà l’acta de constitució i els estatuts, crearà diferents departaments (màrqueting, producció, tresoreria, comunicació,...), etc. Seguiran els passos reals en la creació d’una cooperativa. Hauran de decidir quin o quins productes produeixen que finalmente vendran al mercat setmanal de Sant Quirze de Besora.\nDes de l’inici del curs fins ara han tingut xerrades orientatives per posar en marxa la seva cooperativa. Axí doncs el passat 9 de novembre la tècnica d’emprenedoria del Consorci els va explicar les diferents formes jurídiques, què és una cooperativa i els tràmits per donar d’alta el NIF. Per finalizar la xerrada un soci de Som Energia els va explicar com funciona la seva cooperativa. El 23 de noviembre van tenir una xerrada sobre la imatge corporativa d’una empresa. I el proper 29 de novembre Fiare banca ética els hi explicarà com funcionen els bancs i com demanar un crèdit.\nEls alumnes de 5è són als inicis del projecte. Seguirem d’aprop la seva evolució.\nCom a novetat del CuEmE d’aquest any, des de la Diputació de Barcelona, s’han incorporat a la pàgina web tot una sèrie de recursos i eines, tant pel professorat com per l’alumnat i també pels ens municipasl, per poguer treballar bé el projecte. El recurs s’anomena Kit CuEmE. ´Es tracta de divers material didàctic per utilizar en totes les vessants del projecte.\nDarrera actualització: 25.11.2018 | 12:47


Tornada a l'escola 2020: estem al teu costat! | Animallibres\nInici > Actualitat > Notícies > Tornada a l'escola 2020: estem al teu costat!\nCada any, a l'inici de curs, et desitgem una bona tornada a l'escola. Enguany, però, ens espera un curs carregat d'incerteses i de dificultats. Per això, ara més que mai, l'equip d'Animallibres al complet t'envia molt de coratge i molta força en aquesta tornada tan atípica.\nSi necessites qualsevol cosa, posa't en contacte amb nosaltres.\nRenova la teva subscripció al Servei de Suport al Professorat!\nComença un nou curs i, per seguir gaudint dels avantatges del Servei de Suport al Professorat i accedir al portal de docents, cal que actualitzis les teves dades sempre que canviïs de centre, o un cop a l'any abans de l'inici de curs.\nVull renovar les meves dades!\nConeixes les nostres lectures digitals?\nA Animallibres hem posat en marxa una nova línia de lectures digitals. Es tracta d'una tria de llibres allotjats en la plataforma d'aprenentatge virtual BlinkLearning. A més de llegir llibres, trobareu recursos i activitats per a alumnat i professorat.\nDemana'n una mostra a la teua promotora de zona.


“És un escàndol considerar un atac a la classe mitjana l’increment de l’IRPF a rendes superiors als 90.000 euros” - directa.cat\nXavier Casanovas, portaveu de la Plataforma per una Fiscalitat Justa\nDurant alguns dies, l’IRPF i l’impost de successions han estat al centre del debat polític. El 16 de desembre, el govern català i els comuns van presentar l’acord en matèria fiscal per als pressupostos de 2020, que va arribar a ser titllat –per patronals, determinats partits polítics i alguns professionals de l’àmbit tributari– de “confiscatori” o “abusiu”. Xavier Casanovas ho rebat amb dades i, a més, insisteix que encara que els canvis previstos milloren la progressivitat, es queden curts. Forma part de la Plataforma per una Fiscalitat Justa, Ambiental i Solidària, que precisament va néixer ara fa deu anys, el 2010, contra l’eliminació gairebé total de l’impost de successions per part del govern d’Artur Mas, després d’una primera rebaixa del tripartit. La plataforma, de la qual Casanovas és portaveu, agrupa més d’una vintena d’organitzacions socials i entitats de la societat civil, com el Sindicat de Tècnics d’Hisenda de Catalunya (Gestha), CCOO i UGT, Oxfam Intermón o Ecologistes en Acció.\nHi ha una baixa consciència fiscal en la societat?\nPrecisament, la plataforma va néixer, per una banda, per fer pressió política sobre la qüestió fiscal, i per l’altra, i sobretot, per fer pedagogia entre la ciutadania, per fer entendre que els impostos són imprescindibles. Portem trenta anys de canvi de discurs i els impostos han anat agafant més mala fama, a causa del que jo anomenaria un cert canvi de paradigma: de la idea de la responsabilitat col·lectiva –entre tots hem de cobrir les necessitats– al paradigma de la salvació individual –em busco la vida pel meu compte i prefereixo que aquests euros estiguin a la meva butxaca que a la de l’Estat. Això, alimentat per etapes de corrupció molt forta per part de l’administració, fa que la ciutadania senti indiferència i fins i tot animadversió respecte a la qüestió dels impostos. Però, si estan a la butxaca de l’Estat, serveixen per pagar l’escola dels meus fills, la sanitat on hauré de recórrer algun dia o els serveis socials que necessitaré, per exemple, quan el meu pare es faci gran. És curiós, perquè totes les enquestes evidencien una certa contradicció. Hi ha animadversió, però més del 40% dels espanyols estaria disposat a pagar una mica més si veiés una contraprestació directa. Per tant, l’objectiu és correlacionar totes dues coses. Si ja és precari l’estat del benestar, encara ho serà més si ens dediquem a carregar-nos el sistema impositiu.\nA banda d’aquesta pedagogia, el debat s’hauria de centrar més aviat en qui en paga i qui no, en comptes d’“impostos sí, impostos no”?\n“El gran determinant de la teva riquesa és el codi postal del barri on han nascut”\nHi ha un cert mantra en contra dels impostos. I és cert que n’hi ha d’impopulars, que alguna gent no entén. Però hem de procurar garantir la progressivitat i la justícia: que pagui més qui més té. En aquests moments, no està sent així. Ara es vol incrementar l’IRPF només a les rendes a partir dels 90.000 euros, un 1,5% dels declarants, i crec que les modificacions que es volen fer respecte a aquest impost a Catalunya, tot i ser molt petites, busquen precisament augmentar la pressió fiscal a les rendes més altes i disminuir-ne una part a les rendes més baixes. Sembla que el nou govern a l’Estat també voldrà fer canvis en aquest sentit.\nDes d’alguns sectors, com les patronals Foment i Pimec, s’ha criticat la reforma plantejada, titllant-la de “confiscatòria”. Per contra, creus que es queda curta?\nCreiem que va en la línia del que cal fer, però continuem molt lluny d’un sistema fiscal que pugui ajudar a revertir les desigualtats en la nostra societat. M’interessa molt el debat que ens està arribant del món anglosaxó, tant de Gran Bretanya com dels Estats Units, on el Partit Demòcrata ha posat sobre la taula la necessitat de grans reformes fiscals que ajudin a revertir la dinàmica de desigualtat. A Espanya, en el cicle 2008-2016, la quantitat de milionaris ha augmentat un 60%, mentre que la gent que cobra menys de 6.000 euros també ha augmentat un 35%. La societat s’està polaritzant i això només pot ser degut a una dinàmica d’extracció de rendes de baix cap a dalt, que s’ha de revertir, i els impostos poden ajudar a fer-ho. Però no només. Hi ha mesures que no són només fiscals, també predistributives o de dinàmiques de mercat, salaris mínims… Sabem que els impostos, a través de la recaptació i després en la despesa pública, tenen un impacte en les desigualtats entorn d’un 30%, i això vol dir que són efectius i ho podrien ser més. Aquestes propostes són de petita reforma; hi ha altres coses de molta més fondària que tenen a veure amb tota la qüestió de grans deduccions i exempcions que hi ha en el sistema fiscal. A Espanya paguem el 33% del PIB en impostos, però a França paguen el 45%; a Itàlia, el 41%, i a Grècia, el 38%. En aquests debats, sempre ens fixem en el tipus nominal, és a dir, si el darrer euro que es paga està tributant al 42%, 45% o 50%, però no ens fixem en el conjunt total. Davant de tanta polarització, fins i tot hi ha economistes –que com a molt podries titllar de socialdemòcrates o liberals– que estan dient que els impostos són l’única via per la qual el capitalisme es podrà salvar a ell mateix, si el nostre objectiu és salvar-lo…\nRespecte als canvis que s’han d’implementar a Catalunya, s’ha repetit el mantra que s’estava castigant la classe mitjana. Com l’afecta realment?\nQuan es va eliminar gairebé tot l’impost de successions el 2010, també calava en la societat la idea que aquest impost afectava les classes mitjanes, quan només el paga un percentatge molt petit de la població. El relat neoliberal és el relat aspiracional: tu, un dia, amb el teu esforç, podràs arribar a formar part d’aquest 1,5%, i, quan en formis part, no voldràs que això t’afecti. Aquest discurs meritocràtic és mentida, perquè en aquesta societat el gran determinant de la teva riquesa és el codi postal on has nascut. Però, alhora, fa que d’alguna manera tothom es percebi com a classe mitjana. A Catalunya, la renda mitjana bruta és de 17.000 euros l’any i es vol tocar l’IRPF a rendes a partir dels 90.000 euros. Parlar de classe mitjana em sembla un escàndol i és faltar a la veritat en una societat on la pobresa està enquistada i una de cada quatre persones es troba en risc d’exclusió. Recentment, Càritas deia que el 13% de població de Barcelona ha deixat de seguir tractaments mèdics perquè no els podia pagar. En una societat on passa això, dir que intentar demanar un esforç més gran a gent que té rendes per sobre dels 90.000 euros és atacar la classe mitjana és un escàndol.\nSi prenem els 17.000 euros de renda mitjana, concloem que precisament els canvis no l’afecten…\nA les rendes per sota dels 12.000 euros se’ls augmenta el mínim d’exempció fins als 6.000 i escaig, i per tant deixaran de pagar de l’ordre de 50 euros l’any. S’ha volgut compensar aquesta disminució d’impostos a les rendes més baixes augmentant dos punts a les rendes de més de 90.000. Qui es troba entremig no notarà cap diferència. És una modificació que no afecta el 98,5% de la població catalana. Algú que cobra uns 100.000 euros l’any pagarà uns 200 euros més anuals, un 0,2% més. Estem demanant un esforç molt petit. La socialdemocràcia es va fonamentar, després de la Segona Guerra Mundial, en un esforç molt gran de les rendes més altes. Els tipus impositius més alts a Anglaterra i els Estats Units arribaven al 70% o el 80%, mentre que en aquests moments el debat està en si pugen més enllà del 45%. Fins i tot, si el tipus marginal arribés al 60% de les rendes a partir dels 100.000 euros, el tipus efectiu que la persona estaria pagant no arribaria ni al 37%.\nA banda de l’IRPF, l’impost de successions està de nou en el punt de mira. De quina manera corregeix, aquest impost, la desigualtat?\nÉs l’impost més impopular i el que genera més debat, però alhora sobre el qual hi ha més consens d’experts i acadèmia que és molt just i molt necessari per corregir les dinàmiques de desigualtat que genera el que Thomas Piketty ha anomenat capitalisme patrimonial. En aquests moments, amb la inversió del patrimoni s’està generant molta més renda que amb la renda del treball. És a dir, la dinàmica de creixement de les rendes del capital –sobretot els últims trenta anys– ha estat molt més elevada que el creixement o la disminució de les rendes del treball, i això fa que la classe capitalista –entesa com la classe patrimonial– hagi vist augmentar la seva riquesa, mentre la classe treballadora s’ha vist desposseïda. Això s’ha de corregir, perquè, si no, les dinàmiques de desigualtat augmenten. L’impost de successions busca això i té una capacitat recaptatòria que no hem de menystenir: a Catalunya, l’any 2008 estàvem recaptant 1.000 milions d’euros. La gairebé desaparició del tribut va fer que baixés fins als 200 o 300 milions i s’ha recuperat fins als 500 milions l’any 2018. Estem parlant de l’import que a Catalunya es destina a medi ambient o a polítiques d’ocupació.\nHa calat la idea que una persona que hereta una casa dels seus pares no podrà sostenir-la perquè haurà de pagar l’impost de successions.\n“El 95% de la població no es veurà afectada per la reforma de l’impost de successions”\nEn aquests moments, l’habitatge habitual està exempt de l’impost de successions. És a dir, si jo hereto l’habitatge dels meus pares i hi estic vivint, està exempt. Si, en canvi, es tracta d’un segon habitatge, precisament et generarà unes rendes amb les quals podràs pagar l’impost. Jo crec que encara s’hauria de ser una mica més exigent. Amb els canvis que s’estan proposant, els primers 500.000 d’herència gairebé estan exempts de l’impost de successions i una herència d’uns 600.000 euros on hi hagi l’habitatge habitual acabarà pagant uns 20.000 euros. Jo no crec que això sigui confiscatori i ningú es quedarà al carrer per haver de pagar-lo ni haurà de desfer-se de la casa dels pares. S’han de corregir certes deficiències, sobretot pel que fa a exempcions, però hem d’entendre que és un impost just. Hem de tenir en compte que les herències superiors als 600.000 són el 2,4% de totes les herències. De nou, més del 95% de la població catalana no es veurà afectada per aquest tipus de reformes fiscals. La batalla l’hem de donar contra el relat cultural i aspiracional que tots podrem arribar a ser grans propietaris.\nEl debat sobre la fiscalitat s’ha instal·lat molt en la ciutadania i poc en les grans empreses?\nEl gran debat de la globalització és com embridar, com controlar, les grans empreses i els grans patrimonis que tenen una capacitat de moure’s i utilitzar els sistemes fiscals de cada país segons els interessa. Hem vist que en els últims deu anys la recaptació de l’impost de societats ha caigut a la meitat. Això s’ha donat per aquesta dinàmica d’una globalització que acaba generant forats en el sistema i permet que les empreses paguin allà on els convingui i per cedir a la pressió del gran capital perquè el tipus impositiu s’anés reduint progressivament. Aquí, de nou, hem de preguntar-nos com podem fer que les grans empreses i els grans patrimonis contribueixin. Si fa deu anys aportaven entorn del 20% del conjunt, ara només arriben al 12,6%.\nPer una banda, hi ha una sèrie de reformes que han de ser globals, però són massa lentes i no acaben de veure mai la llum. A l’OCDE [Organització per a la Cooperació i el Desenvolupament Econòmics] es tira endavant el projecte BEPS, que busca posar fi a l’elusió de la base imposable de les empreses i demana als països que exigeixin a les empreses informes país per país per a les agències tributàries, on s’indiqui quant estan guanyant i quant estan pagant. Per primera vegada, n’hem tingut resultats a Espanya, on és obligatori presentar-ho per a empreses que facturen a partir de 750 milions d’euros. La mitjana de tributació de les 134 empreses és d’entorn del 17%, però hi ha 27 multinacionals que només estan pagant un 0,3%, quan el tipus impositiu és del 25%, i cal canviar-ho. Ara, el govern de Sánchez vol impulsar un terra mínim perquè no hi hagi cap empresa que –encara que sumi exempcions, deduccions o no doble imposició– pagui menys del 15% sobre els beneficis a Espanya. Veurem si la pressió social serà suficient perquè es pugui aprovar i implementar, i si funcionarà. Un dels grans problemes és la manca de coordinació entre països, que fa que no s’ajustin a les legislacions locals o que les mateixes empreses decideixin marxar i establir-se en altres països on aquestes legislacions no estan vigents. L’únic a què podem aspirar és a una major coordinació a escala europea i a escala global, perquè els lobbys empresarials tenen una capacitat d’incidència molt alta. Hem de demanar un esforç més gran a les grans empreses, no pot ser que l’esforç acabi recaient sempre sobre petites i mitjanes empreses. El risc és que, si va caient la recaptació per l’impost de societats, per sostenir l’estat de benestar, hi haurà pressió sobre rendes del treball i consum que afecta el ciutadà.\nParles de coordinació europea i global. També és necessària dins de l’Estat espanyol?\n“Hi ha 27 multinacionals que només paguen el 0,3% de l’impost de societats i haurien de pagar-ne el 25%”\nLa Comunitat de Madrid és el gran paradís fiscal de l’Estat. No només té l’avantatge de ser la capital administrativa, sinó que justament per això es pot permetre el luxe de fer rebaixes fiscals injustificades que fan competència a la resta de comunitats autònomes, generant un forat negre que absorbeix rendes i patrimoni. Ho veiem en dinàmiques de creixement molt més elevades en comparació amb la resta de comunitats i especialment respecte a l’anomenada Espanya vacía. Té a veure amb una voluntat de certs partits que sigui així i una incapacitat d’altres partits per frenar aquestes dinàmiques. No crec que s’hagi de centralitzar, però el govern estatal ha d’establir uns terres mínims i no permetre el que es coneix com a dumping fiscal.\nAbans esmentaves els beneficis fiscals. En el marc de la llei també hi ha molt marge per a les empreses?\nEls beneficis fiscals són una via d’elusió, exempcions dins la llei. Per exemple, l’exempció pel que fa al finançament de les empreses. Si aquest any una empresa declara pèrdues, les pot acumular durant uns anys perquè els exercicis que tingui beneficis no hagi de pagar impostos. És una dinàmica que utilitzen algunes empreses, sobretot multinacionals, a través de les seves filials a Espanya, que, encara que facturin molt, declaren pèrdues per compensar-les amb guanys futurs i acabar no pagant impostos mai. Això s’hauria de corregir, però sembla que el govern actual no té cap intenció de fer-ho. Un altre exemple és el cas de les anomenades ETVE, les entitats de tinença de valors estrangers, una manera d’atreure capital estranger. Tot el capital estranger que vingui aquí i inverteixi, quan rebi guanys, no tributarà. Això tampoc es pensa corregir i ha estat denunciat per altres països com un vehicle que té Espanya i que permet l’elusió fiscal.\nHem parlat d’impostos directes, però es podria traslladar algun tipus de progressivitat als impostos indirectes, sobre serveis i productes?\nDe fet, els impostos indirectes són regressius. L’IVA és regressiu: el que destina de la seva butxaca una família de classe baixa a consum és gairebé el total de la seva renda, mentre que algú de classe alta dedica una gran part de la seva renda a l’estalvi o la inversió, i, per tant, no acaba tributant de la mateixa manera que en el consum. Aquí la dinàmica és difícil perquè venim marcats per les directives europees i Europa camina cap a un establiment d’un IVA igual per a tots els països de la UE. Garantir la progressivitat més enllà de l’IVA reduït per a alguns aliments bàsics es fa realment difícil. S’ha debatut molt sobre, per exemple, els productes d’higiene femenina o els béns de luxe, coma elements que poden millorar o corregir aquesta regressivitat, però, per garantir la progressivitat del conjunt dels impostos, haurem d’aconseguir que es gravin bé les rendes de l’estalvi i que no sigui el consum el que els sostingui.\nEn un context d’emergència climàtica, està prenent protagonisme la fiscalitat ambiental. Més que recaptar ha de dissuadir?\nPrecisament, aquest any, la Plataforma per una Fiscalitat Justa, dedicarem la nostra V Jornada Ciutadana, que celebrarem el dissabte 29 de febrer, a la fiscalitat ambiental. D’alguna manera, volem buscar la confluència entre l’agenda de moviments socials ecologistes i d’emergència climàtica amb l’agenda fiscal per trobar punts en comú per una fiscalitat verda que ajudi a revertir la dinàmica d’ecocidi. La fiscalitat ambiental es tradueix a fer que pagui qui contamini, però hauria de tenir un efecte desincentivador de les dinàmiques de contaminació. Sabem que el turisme té un impacte brutal sobre les nostres societats, també en pol·lució, i hi ha l’impost turístic, però fins ara es destinava a continuar promocionant la Catalunya al món, a alimentar encara més la bèstia. Aquest tipus de taxes han d’ajudar a revertir aquestes dinàmiques. Cal un decreixement i a vegades els impostos no són una bona mesura, perquè podem acabar sent dependents dels recursos que arriben via aquests impostos. Poden ser perversos.\nFiscalitat Fiscalitat Justa impostos IRPF Xavier Casanovas\n« “López Obrador continua amb el mateix model extractivista”\nDonar la veu als qui l’ELA els l’ha robada »


L'acusació de l'Advocacia de l'Estat i la fiscalia, el 2 de novembre\nBarcelona. Dijous, 25 d'octubre de 2018. 11:35\nActualitzat Divendres, 26 d'octubre de 2018. 10:52\nLa vicepresidenta del govern espanyol, Carmen Calvo, ha avançat que l'Advocacia de l'Estat i la Fiscalia donaran a conèixer les qualificacions del cas sobre el cas 1-O "entorn del 2 de novembre". En una entrevista a Onda Cero, Calvo ha afirmat que qualsevol pronunciament que faci tant la fiscalia com l'Advocacia de l'Estat no suposaran cap canvi perquè serà el primer que facin. Des de l'independentisme s'ha apuntat que el gest que es demana al govern de Pedro Sanchez envers els presos polítics podria arribar amb l'escrit de l'Advocacia de l'Estat, en el sentit que no acusés per rebel·lió, com es preveu que faci la fiscalia.\nCalvo ha insistit que desconeixia si l'acusació de l'Advocacia de l'Estat serà per rebel·lió o sedició. "Com que no hi ha hagut qualificacions provisionals no hi haurà cap canvi ni en una direcció ni en una altra", ha respost en ser preguntada per si es mantindran les acusacions de rebel·lió. La vicepresidenta ha assegurat que desconeix quin serà el sentit dels escrits. "Estan treballant, s'estan prenent el seu temps", ha assegurat.\nA l'entrevista, la vicepresidenta Calvo s'ha referit a las declaraciones de Pedro Sánchez en las que se remitía a lo que sostenía el popular Federico Trillo hace 24 años sobre el delito de rebelión y sus condiciones. Calvo ha destacat que "per parlar de cop d'estat hem de parlar d'instruments de força vinculat a les armes, com deia Trillo", ha insistit.\nCas 1-O Pedro Sánchez suggereix que el delicte de rebel·lió no és aplicable a l'1-O El Nacional


Olora la pluja: d’abril 2012\nÉs com trobar les paraules que mai no em vas dir. Com caminar entre les vies buscant l'abisme i la tensió de no saber quan vindrà el tren. Tremolosa, com les meues mans quan em miraven de reüll i m'entrava mal de panxa. O com les teues, agafant el paper i l'encenedor en les hores més cruentes. És com mirar algú als ulls i trobar la buidor. És tan trist, mirar i no dir res. Tant com saber que et passa alguna cosa i notar-t'ho quan em parles, sense vore't. Com les poques vegades que t'he vist els ulls plorosos i les tantes que tu me'ls has vist a mi: contradictori i alhora tan biològic i tan natural. És com rebre una rosa un dia com hui, i recordar-ho tot. Com obrir un llibre i olorar-lo. Primer apropar-lo a la cara, repassar ràpidament les pàgines amb el dit gros i, amb els ulls tancats, inspirar amb els pulmons ben oberts. Com quan em parlaves i jo mirava l'infinit i em demanaves paraules que no tenia. Que sempre he callat massa, jo, i he preguntat poc. I que al final tot rebenta. Tan matern com sentir-me protegida a prop de tu. Com niar en el teu ventre i arrencar-te les entranyes.\nÉs tan banal i poc original, això de la mort...\nOlorat per Laia a 16:14 1 comentari:\nEls viatges són ideals per a pensar i escriure. Últimament, que una no para amunt i avall, a est i a oest, se'm cou la idea que potser li hauria d'haver posat un altre nom al blog, com ara el senzill “reflexions des de l'autobús”. Però com que els mitjans de transport són cada vegada més diversos i moderns, el títol podria quedar obsolet en res. De fet, ja ho estaria. Així que a pesar que sempre em venen al cap les històries que vull contar quan viatge, que sol ser quan tinc temps i estic sola, deixaré això de la pluja, que mai passarà de moda. Hui, casualment, també plou. No l'olore, la pluja, des de dins d'aquest autobús que fa el trajecte València-Benidorm que ja em sé de memòria. No obstant, mentre anava de la boca de metro fins l'estació d'autobusos m'he banyat un poc. Potser això m'ha despertat l'instint escriptor.\nI mentre jo faig el recorregut que tantes vegades he maleït, el món segueix rodant. Els polítics continuen ideant com salvar-nos d'aquesta crisi insalvable i que ja comença a semblar eterna; alguns retallen amb tisores com les del peix que tots tenim a casa, ben grans; altres ho critiquen i ens expliquen com de bé ho farien ells en cas d'estar al poder; però allò cert, al meu parer, és que pocs tenen idea de quina és l'eixida més recomanable a aquest forat negre on ells mateixos ens van encabir fa vora una dècada. Per a solucions de la crisi econòmica, diré de pas, recomane la lectura de Hay alternativas, del mestre Vicenç Navarro. De moment només he tingut el gust de fullejar-lo, però me n'han parlat molt bé. Com bé diu l'economista, potser el problema rau en què intentem eixir del problema basant-nos en ell mateix. Què tal un canvi de sistema?\nPerò bé, no tots els polítics són iguals. Apartem ja d'una vegada el tòpic aquell de “els polítics només volen guanyar diners”, “els polítics no fan res”, “els polítics no haurien de cobrar”, bla bla bla. És molt fàcil parlar, però si intentàrem posar-nos en el seu lloc ens adonaríem que no és tan fàcil dirigir un poble i encara menys un país. Que sí, que i tant que n'hi ha de lladres i de morruts (no em cal anar més lluny del meu poble, on amb la que està caent l'alcadessa s'acaba de pujar el sou), però no són tots igual. Feu-ne un anàlisi i tingueu en compte que quan hom entra a participar en la política no sempre ho fa per a fer-se d'or, que encara queda gent amb bones intencions, redéu. Em crema veure com n'hi ha molts deixant-se la pell i a la primera de canvi els ataquen com si foren criminals; i, d'altra banda, m'encén saber que altres, polítics o no, es forren a costa de la ciutadania. Anem amb peus de plom, cal analitzar bé totes les situacions, que moltes vegades tenim la rabosa dins del galliner.\nAl País Valencià en sabem molt, de lladres i de polítics dolents. Però per sort o per desgràcia sembla que la població no se n'adone. Serà el meninfotisme aquell que ens atribueixen des de fa temps? No m'ho vull creure, però de vegades m'ho plantege. Una zona amb un finançament inferior a la mitja de les autonomies, amb un dels major nombre d'aturats de tot l'estat espanyol i, per a més inri, amb una de les majors taxes d'espanyolisme. Com deien aquells de Nosaltres, exvalencians, de vegades una es planteja fugir al nord, allà a Suècia o Finlàndia. Però com de moment ni l'economia ho permet ni el clima és massa atraient (deixarem que passen els anys i el forat de la capa d'ozó faça el seu paper), m'hauré de quedar ací, a la terreta. I com ja està bé de lamentar-se i amb això no arribarem enlloc, una intentarà aportar el seu granet d'arena per a millorar aquesta terra de corruptes i criminals, de falles i moros i cristians, de sol, platja i muntanya, de barraqueta...en definitiva, a intentar donar una altra imatge d'aquest “Levante feliz”, més que siga per aparcar eixa nomenclatura que tan poc m'agrada.\nPer tot això i perquè alguna cosa hauré de fer amb la meua carrera periodística, a partir d'ara formaré part d'un nou projecte que ha nascut hui, FullQuatre. Un nou diari digital que tots teniu a l'abast en un sol click: www.fullquatre.com. Gràcies als companys per comptar amb mi i molta sort a tots en aquesta iniciativa que contribuirà en la mesura que puga a fer d'aquest País Valencià un lloc un poquet més transparent i informat cada dia.\nOlorat per Laia a 12:52 4 comentaris:\nEtiquetes canviem el món, llenguatge, societat, València\nOlorat per Laia a 5:36 Cap comentari:


Conseller o pianista? | Opinió | Indicador d'Economia\nConseller o pianista?\nDiuen que un conseller és una persona que et pren el rellotge per dir-te quina hora és; que quan compte el remat d'ovelles compta al gos com una més. Bé, bromes a part, un conseller de famílies empresàries pot aportar idees, experiència, informació, metodologia; però les decisions corresponen a la família propietària. Perquè el consultor està de pas, i la família propietària continua. No hem de confondre un conseller per analitzar alternatives i prendre decisions, amb un tècnic especialista per implementar una decisió ja presa.\nA les empreses familiars la funció del conseller pot ser de vegades de catalitzador, ajudant a què la família empresària prengui consciència, o reaccioni. En altres ocasions pot ser un lubricant de les relacions, fent de "mediador" o canal de comunicació. També pot fer d'excusa per justificar decisions de les quals se li vol "carregar el mort". El més important és saber quin és el paper que s'està jugant. També és important tenir clar per qui s'està treballant. No és el mateix treballar com a conseller d'un grup d'accionistes, que de la família. El conseller es pot trobar amb conflictes d'interès entre familiars; ha de mantenir la centralitat en defensa d'aquells pels que treballa i ha de tenir una elevada ètica; tenint en compte la dita de "entre pares i germans, no fiquis les mans".\nEls temes empresarials i els familiars poden estar barrejats, com el greix, la carn i el pimentó a la sobrassada. La separació pot ser més fàcil a la teoria que a la pràctica. En tot cas si hi ha problemes a les dues àrees és difícil solucionar l'empresarial si primer no s'ha posat "fil a l'agulla" del familiar. Els temes familiars solen ser més emocionals que racionals, i la principal eina per a superar-los és la comunicació sincera; la que és més fàcil de predicar que d'exercir.\nUna mateixa persona pot tenir al mateix temps diferents "personalitat"; així per exemple, el fundador com a pare pot pensar: "la meva obligació com a pare és assegurar el futur econòmic de la família"; com a administrador: "les decisions les han de prendre els que treballen al negoci"; com a propietari: "el dia que em jubili el meu futur econòmic dependrà de les accions". El conseller ha de saber amb qui estem parlant en cada moment.\nLes propostes del conseller de la família empresària poden ser adequades, però en ocasió el primer repte que han de superar és el de l'acceptació. "Quan el pacient no es vol prendre el medicament, la subduiria del metge no serveix de res". Els consellers són bons en funció del que aportin i del ús que es faci. Pot ser que no se'ls hi faci cas perquè no agrada la seva proposta. Mai hem de donar per suposat que la família empresària està realment oberta a noves propostes; de vegades el que busca és consol o reafirmació. La racionalitat està molt bé en teoria, però a la pràctica moltes vegades el que mana és el cor.\nEls consellers som com la llevadora al part; és molt important però no és qui pateix els dolors del part. Diuen que un conseller va dir "si us plau, no digueu a la meva mare que sóc conseller, es pensa que sóc pianista a un bordell".


Hotel Sylter Hof *Berlin* a Berlín | Hotels\nComprova la disponibilitat a Hotel Sylter Hof *Berlin*\nMolt a prop del carrer de botigues de Kurfürstendam ia 10 minuts del Zoo i el parc de Tiergarten, aquest hotel de 3 estrelles t'ofereix habitacions econòmiques i amb estil. L'Hotel Sylter Hof * Berlin * compta amb 174 habitacions elegants, totes elles amb bany privat i TV. Les habitacions superiors, que són més àmplies, també tenen llits dobles extragrans i amb aire condicionat. L'hotel disposa d'un restaurant de bufet, així com un bar, servei de guardaequipatges i centre de negocis.\tMostra més La recepció i la seva amable personal estaran disponibles les 24 hores i la connexió Wi-Fi es capta a tot l'establiment (per un càrrec addicional). Aquest hotel és a un pas de llocs tan importants com els famosos grans magatzems KaDeWe i l'Església Memorial Kaiser Wilhelm. La zona està molt ben comunicada amb transport públic, de manera un trajecte de 10 minuts amb autobús et conduirà a Potsdamer Platz o la Porta de Brandenburg. Alexanderplatz queda a 20 minuts amb metro. mostra menys\nbasat en 840 opinions ©2020 TripAdvisor LLC\nEsmorzar disponible (si s'aplica, preu 11.00€)\nHabitacions: Wi-Fi (despeses addicionals 2.00 €, per hora)\nPrivat: 14.00 €, per dia\nAnimals domèstics admesos (despeses addicionals 12.00 €, per estada)\nOpinions de clients de budgetplaces sobre Hotel Sylter Hof *Berlin*\nIdioma: Anglès primer Alemany primer Francès primer Italià primer Qualsevol Anglès primer Alemany primer Francès primer Italià primer Qualsevol Anglès primer Alemany primer Qualsevol Anglès primer Alemany primer Qualsevol Anglès primer Francès primer Qualsevol Anglès primer Qualsevol Anglès primer Alemany primer Italià primer Qualsevol\nbasat en 840 opinions\nUbicació i transport Hotel Sylter Hof *Berlin*\nBus: 10 metres. Metro: Wittenbergplatz (línia U2), 700 metres.


I3 Ventures va elaborar una llista negra de periodistes i de l'entorn blaugrana\nUn agent dels Mossos d'Esquadra entrant a les oficines del FC Barcelona aquest dilluns.\nEn el sumari de la investigació hi ha cinc periodistes i un programa de ràdio que figuren com a contraris a Bartomeu\nActualitzada 02/03/2021 a les 22:56\nL'empresa I3 Ventures, contractada pel FC Barcelona, va elaborar una llista negra de periodistes crítics amb la junta directiva de Josep Maria Bartomeu i de membres de l'entorn del club blaugrana que va ser exposada en un correu intern el 7 de juny de 2018.\nSegons apareix en l'atestat policial al qual ha pogut accedir EFE, inclòs en el sumari de la recerca judicial del 'Barçagate', hi ha cinc periodistes (Jordi Costa, Gerard Romero, Frederic Porta, Xavi Torres i Oriol Domènech) i un programa de ràdio ('El Club de la Mitjanit' de Catalunya Ràdio) que apareixen com a contraris a Bartomeu per a I3 Ventures.\nDe Jordi Costa, presentador del programa 'Tot Costa' de Catalunya Ràdio', es considera que «critica permanentment a Bartomeu i a la junta, i és indepe». Sobre Antoni Bassas, periodista del diari ARA i actual mà dreta de Víctor Font en la seva candidatura per a presidir el Barça, s'especifica que «la seva dona va ser acomiadada per Barto».\nDel mateix Font es diu que té «falta de coneixement, fons d'inversió, no sap de futbol, és propietari d'un mitjà (si ets l'amo d'un mitjà clarament tens interessos conflictius)».\nSobre el fundador del Grup Mediapro, Jaume Roures, I3 Ventures escriu: «Parlar que és part de les màfies del club (fer un informe de les màfies del club?), que Roures va participar en tots els processos de corrupció del club (baixar-li el to al tema independentista, no esmentar que sigui independentista per a no fer que els independentistes facin costat cegament a corruptes, per exemple)».\nI respecte al representant de jugadors Josep Maria Minguella, qui recentment va formar part de la precandidatura d'Emili Rousaud, s'explica que té «zero credibilitat, és un comisionista, quan ho van botar va posar al seu fill en el seu lloc creient que Barto és ximple».\nA més, en la llista apareixen altres noms de l'entorn blaugrana com Albert Roura, exdirector de comunicació del Barça i actual director de comunicació de la candidatura de Víctor Font; Xavier Sala Martín, vicepresident econòmic durant el mandat de Joan Laporta; Maria Elena Fort, directiva de Laporta i actual membre de la candidatura de l'expresident; i el mateix Laporta.\nL'atestat policial diu que «s'inclouen comentaris per a intentar desacreditar, una a una, a aquestes persones, indicant des d'un principi que l'interès és particular del senyor Josep Maria Bartomeu, no del club, creant una espècie de llista negra de periodistes».\nAquest és un dels indicis que es va trobar en les oficines de Nicestream (l'empresa mare d'I3 Ventures) durant el registre. Segons l'atestat, el correu electrònic era per a preparar una reunió.\nComenta el contingut : I3 Ventures va elaborar una llista negra de periodistes i de l'entorn blaugrana


Festival Instants amb Sara Roy - 16 Juliol | Penedes Turisme\nFestival Instants amb Sara Roy - 16 Juliol\n19h Obertura de portes 21h Inici concert\nAcompanya’ns a la IV edició del Festival Instants, un cicle de tres concerts de petit format, exclusius i d’aforament molt limitat que se celebren les nits del dissabte del mes de Juliol al pati del celler Carol Vallès.\nEl dia 16 de Juliol Sara Roy ens regalarà instants inoblidables d’estiu.\nL’experiència comença a les 19h, quan obrim les portes i et lliurem una copa de cava i un aperitiu (inclòs a l’entrada).\nEl concert comença a les 21h.\nDurant tota la vetllada podràs gaudir de degustacions gastronòmiques en les parades, visites al celler i tastos dels nostres caves. Tot, mentre es posa el sol entre vinyes …\nSara Roy és una cantant i compositora catalana que va ser part del grup Macedònia i va participar al reconegut concurs “Factor X Espanya” . A més, des dels quinze anys compon i toca els seus propis temes a sales i festivals de tot Catalunya.\nAra, la cantant presenta el seu primer treball discogràfic (A)MAR, un disc d’onze cançons en què Roy s’ha volgut mostrar de totes les maneres, amb cançons més potents i alegres i altres més íntimes i profundes.\nQuè inclou l'activitat\n-Totes les persones que adquireixin entrada tindran taula assignada i una vegada arribin al recinte se’ls acompanyarà al seu lloc.\n-L’entrada inclou copa i aperitiu de benvinguda. La resta de degustacions no estan incloses a l’entrada.\n-L’entrada inclou una visita al celler.\n-Aparacament gratuït disponible.\nCan Parellada s/n\nUbicació Google Maps\nCadira de rodes - accessibilitat total\nHermenegild Clascar, 2 08720. Vilafranca del Penedès. Tel: +34 93 817 01 60\nÉs tots els llocs que vols viure i veure a menys d’una hora de Barcelona, la Costa Daurada o Montserrat\nDenominació d'Origen Penedès\nUna regió vitivinícola centenària. Descobrir l’essència i l’autenticitat del territori és tastar els seus vins\nDestinació sostenible i responsable\nTreballem pel futur del turisme sostenible i responsable\nQuin és el producte del Penedès per excel·lència?\nLa Ruta del Vi del Penedès\nUn viatge per submergir-te al cor del nostre territori vinícola i conèixer que hi ha més enllà d'una copa de vi\nEls 10 secrets millors amagats del Penedès\nEl Castell de la Santa Creu és un recinte fortificat d’època medieval, documentat per primera vegada l’any 1037\nSa Roca, Conjunt Monumental\nEl conjunt monumental de l’església i el castell de Sant Martí Sarroca, està considerat monument històrico-artístic d’interès nacional.\nEl centre cultural de referència del ferrocarril a Catalunya.\nEspai interactiu amb audiovisuals de gran format on s'explica la història de Sant Sadurní, la fil·loxera i el cava.\nTots els llocs d’interès\nTots els espais naturals\nPenedès tot l'any\nTroba l'encant del Penedès a cada una de les estacions de l'any\n5 visites sorprenents en espais a l’aire lliure\nLes terrasses i wine bars més populars per fer una copa de vi al Penedès\nEntra d'un salt a la primavera descobrint el Penedès\nTotes les idees de viatge\nVols estar al dia de les millors propostes?\nÀmbit Denominació d’Origen Penedès\nHistòria i cultura a l’ADN Penedès\nLa natura que conforma el paisatge. El Penedès és entorn i natura\n10 experiències que has de viure al Penedès\nLa llista definitiva per descobrir el Penedès!\nIdees originals per passar el Nadal al Penedès\nTasta els sabors de la nostra terra\nAllotjaments rurals i hotels amb encant per dormir entre vinyes\nVisites guiades, actiu i aventura, agències i organitzadors locals, experiències gastronòmiques i entre vinyes\nMés de 70 cellers visitables i amb experiències pels tots els gustos\nSi ho necessites\nRV Penedès · Sites & vineyards\nLa xarxa d'àrees de pernocta d'autocaravanes del Penedès\nAbans de venir, has de saber…\nMapes i guies del Penedès\nLes carreteres principals que arriben al Penedès són la N340, C15, C32 i AP7.\nQuè pots fer al Penedès\nUn dels grans atractius per visitar el Penedès és gaudir de les experiències a cellers relacionades amb la vinya i el vi\nRutes singulars per a recórrer paratges únics\nA peu i en bicicleta\nCamina i pedala el Penedès. Un territori amable per a la pràctica del senderisme i cicloturisme.\nEsdeveniments, fires i festes\nLes festes i celebracions són l’expressió de l’ànima del Penedès. El Penedès és un territori viu que es viu\nReserva ara activitats i experiències al Penedès\n2n Festival Gastronòmic CORPINNAT\nDel 15 de juny al 31 de juliol de 2022\nVijazz Penedès 2022\nDe l'1 al 3 de juliol\nFesta de la Verema al Penedès 2022 · Pícnics als cellers\n3 i 4 setembre\nRV Penedès Sites & Vineyards\n3 rutes circulars i per etapes que us apropen al mar, passa entre vinyes i enfila pels boscos\nVia Augusta Penedès\nLa Via Augusta: una passejada amb més de 2.000 anys d’història\nExperiències per a tots\nOpcions de visites guiades amb tast als cellers de la Ruta del Vi del Penedès\nRutes a peu i activitats amb bici que ofereixen les empreses de la Ruta del Vi\nAnar al cercador de les experiències\nIdees i itineraris\nVine al Penedès, a l'estiu s'hi està molt bé!\nUn passeig per les platges i les vil·les costaneres del Penedès


Balnearis de Sant Hilari Sacalm *** - Fires, festes, oci i llocs per visitar.\nInici > Visita Catalunya > Selva > Sant Hilari Sacalm\nBalnearis de Sant Hilari Sacalm ***\nLes propietats minero-medicinals de les aigües de Sant Hilari, conegudes ja a l'últim quart del segle XVIII, propiciaren l'arribada de persones que arribaven a la població buscant les propietats curatives d'aquestes aigües. Aquest fet va afavorir l'aparició d'establiments destinats a donar-los acollida i tractaments. Així al llarg dels temps han sorgit a la població hotels i balnearis, el de la Font Picant el més antic i el de la Font Vella el més modern.\nBalneari de la Font Picant de Sant Hilari Sacalm ***\nLa construcció originària del Balneari de la Font Picant data de 1880 i l'establiment era conegut com a Hotel Martín, pel nom del seu director, ...\nBalneari de la Font Vella de Sant Hilari Sacalm ***\nL’origen del Balneari de la Font Vella està en l’anomenada Villa Josefina o Torre dels Bojos, denominada així per la poca coneixença que ...\nCom arribar a Balnearis de Sant Hilari Sacalm *** ?


L'espai el Miracle de Riner acull exposicions per posar en valor el territori - Regió7 :: El Diari de la Catalunya Central\nL'espai el Miracle de Riner acull exposicions per posar en valor el territori\nredacció 08.07.2019 | 23:36\nEl Grup Natura del Solsonès i el Centre d'Estudis Lacetans organitzen diverses activitats aquest dissabte 13 de juliol i el dissabte 27 de juliol que serviran per interpretar i conèixer els serveis ambientals de la comarca.\nLes activitats, que s'iniciaran a les 10 del matí a la Casa Gran del santuari del Miracle a Riner, seran gratuïtes. Els assistents estaran acompanyats per dos tècnics que els guiaran en el procés d'interpretar el paisatge de la comarca.\nTambé es podran visitar les dues exposicions que formen l'espai de manera guiada i interpretada, Les visites, coordinades del Grup de Natura del Solsonès i Territori de Masies, s'emmarquen dins del projecte Bassadòria, dins del qual es pretén generar espais de reflexió i oferir activitats per tal de reconèixer aquests serveis i vincular-ne el seu manteniment i millora amb bones pràctiques i la participació veïnal i del visitant.\nEn l'Espai Bassadòria, es desenvolupa la dimensió cultural i de proveïment dels serveis ambientals. S'hi podran trobar diferents productes del bosc i també de producte local i oferirà funcions d'assessorament.